[pic] | COMISIA EUROPEANĂ |

Bruxelles, 1.4.2011

COM(2011) 179 final

2010/0059 (COD)

AVIZUL COMISIEI în temeiul articolului 294 alineatul (7) litera (c) din Tratatul privind funcționarea Uniunii Europene privind amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare

2010/0059 (COD)

AVIZUL COMISIEIîn conformitate cu articolul/temeiul articolului 294 alineatul (7) litera (c) din Tratatul privind funcționarea Uniunii Europene privind amendamentele Parlamentului European la poziția Consiliului privind propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare

1. INTRODUCERE

În conformitate cu articolul 294 alineatul (7) litera (c) din Tratatul privind funcționarea Uniunii Europene, Comisia emite un aviz privind amendamentele propuse de Parlamentul European în a doua lectură. Comisia își prezintă mai jos avizul privind cele șapte amendamente propuse de Parlament.

2. CONTEXT

Data transmiterii propunerii către Parlamentul European și către Consiliu: 17 martie 2010

Documentul COM(2010)102 final – 2010/0059 COD

Data avizului Parlamentului în prima lectură: 21 octombrie 2010

Data la care propunerea modificată a fost trimisă Parlamentului European și Consiliului: nu este cazul

Data acordului politic privind poziția Consiliului: nu este cazul

Data adoptării formale a poziției Consiliului: 10 decembrie 2010

Data avizului Parlamentului în a doua lectură: 3 februarie 2011

3. OBIECTUL PROPUNERII

Țările din Africa, zona Caraibilor și Pacific (ACP) au beneficiat, în mod tradițional, de acces preferențial pe piața Uniunii Europene (UE). Ca urmare a hotărârilor adoptate de către organismele de soluționare a litigiilor și organele de apel din cadrul OMC, a trebuit să fie asigurată conformitatea regimului Uniunii privind comerțul cu banane cu legislația OMC. Astfel, Acordul de la Geneva privind comerțul cu banane, parafat la 15 decembrie 2009, soluționează toate litigiile legate de comerțul cu banane și respectă normele OMC.

În cadrul acestui acord, Comisia Europeană a convenit să propună un program de dezvoltare pentru a ajuta principalele țări ACP exportatoare de banane să se adapteze la modificările aduse regimului UE privind importurile. Acest program de măsuri de însoțire pentru sectorul bananelor (BAM), al cărui scop este de a oferi asistență pentru restructurarea sectorului bananelor în principalele zece țări ACP exportatoare de banane, necesită o modificare a Regulamentului (CE) nr. 1905/2006 de stabilire a unui instrument de finanțare a cooperării pentru dezvoltare (ICD).

Propunerea vizează numai perioada 2010-2013, iar domeniul său de aplicare este limitat în ceea ce privește conținutul său politic și implicațiile bugetare. Propunerea nu aduce atingere eventualelor propuneri viitoare privind o nouă generație de instrumente financiare în domeniul relațiilor externe în cadrul financiar următor.

4. AVIZUL COMISIEI PRIVIND AMENDAMENTELE PARLAMENTULUI EUROPEAN

4.1. Amendamente acceptate de Comisie

Comisia poate accepta amendamentele introduse de Parlament la considerentul (5).

4.2. Amendamente respinse de Comisie

Comisia nu poate accepta amendamentele legate de actele delegate și de aspectele de comitologie [considerentul (12); articolul 21, articolul 22 alineatul (3), articolul 23, articolul 33 alineatul (2) și articolul 35].

5. CONCLUZIE

Discuțiile cu colegislatorii vor continua după a doua lectură în vederea încercării de a se ajunge la o soluție consensuală, de preferință acordându-se Parlamentului European drepturi importante de control pentru restul perioadei de programare multianuală în curs și păstrându-se deschise o serie de opțiuni pentru perioada următoare, inclusiv posibilitatea recurgerii la acte delegate, respectându-se totodată criteriile stabilite la articolul 290 din TFUE.